b'\n_START_ARTICLE_\nBel\xc4\x8dji Vrh\n_START_SECTION_\nZgodovina\n_START_PARAGRAPH_\nKraj je prvi\xc4\x8d omenjen leta 1526 v zvezi s cerkvijo sv. Helene._NEWLINE_Sredi vasi stoji spomenik \xc5\xbertvam NOB (Narodno osvobodilna borba)\n_START_SECTION_\nNARAVNE ZNA\xc4\x8cILNOSTI\n_START_PARAGRAPH_\nBel\xc4\x8dji Vrh je pode\xc5\xbeelska vas, ki le\xc5\xbei v Ob\xc4\x8dini \xc4\x8crnomelj. Nahaja se v JV delu Slovenije, natan\xc4\x8dneje na obmo\xc4\x8dju krajinskega parka Lahinja. Do njega se pride po glavni cesti \xc4\x8crnomelj-Vinica, v Malem Nerajcu pa se zavije na stransko cesto, ki vodi do Bel\xc4\x8djega Vrha. Bel\xc4\x8dji Vrh\xc2\xa0 spada pod pokrajino Dolenjsko. Tukaj se pojavi zmerno celinsko podnebje in sicer poleti se temperature povzpnejo do 30 stopinj Celzija, pozimi pa se spustijo nekje do minus 10 stopinj Celzija. Prevladuje predvsem kra\xc5\xa1ko povr\xc5\xa1je, za kar sta poskrbela prepustna kamnina apnenec in voda. Prevladujejo predvsem povr\xc5\xa1inski kra\xc5\xa1ki pojavi. Najve\xc4\x8d je uval, malo manj vrta\xc4\x8d, najdejo pa se tudi koli\xc5\xa1evke ali udorne vrta\xc4\x8de. Kraj je bil prvi\xc4\x8d omenjen leta\xc2\xa01526\xc2\xa0v zvezi s\xc2\xa0cerkvijo sv. Helene. Povpre\xc4\x8dna\xc2\xa0nadmorska vi\xc5\xa1ina\xc2\xa0naselja\xc2\xa0je 194\xc2\xa0m. V bli\xc5\xbeini Bel\xc4\x8djega Vrha izvira tudi reka Lahinja._NEWLINE_Breg, kakor Lahinjskim lugom pravijo va\xc5\xa1\xc4\x8dani Bel\xc4\x8djega Vrha, le\xc5\xbei pod vasicama Bel\xc4\x8dji Vrh in Kne\xc5\xbeina. Lugi so se razvili na poplavni ravnici in merijo 9 ha po povr\xc5\xa1ini. Zaradi ve\xc4\x8dkratnih poplav in obse\xc5\xbenej\xc5\xa1e depresije so lugi v celoti zamo\xc4\x8dvirjeni. Zaradi bli\xc5\xbeine podzemne vode, ki se nahaja prakti\xc4\x8dno na samem povr\xc5\xa1ju ali tik pod njim, v tem zamo\xc4\x8dvirjenem svetu uspevajo le nezahtevne rastline, ki so prilagojene na mokrotne rasti\xc5\xa1\xc4\x8dne razmere. Med te rastline spadajo: \xc4\x8drne jel\xc5\xa1e, vrbe, \xc5\xa1a\xc5\xa1i in trsti\xc4\x8dje. Zato je ta del neprehoden in pravi raj za mnoge mo\xc4\x8dvirske ptice, kot so: mo\xc4\x8dvirska trsnica, raca mlakarica, vrbji kova\xc4\x8dek, mali slavec, vodomec, ki je hkrati tudi v logotipu Krajinskega parka Lahinja. Na nekoliko manj vla\xc5\xbenih ko\xc5\xa1enih travnikih pa rastejo transilvanska prstna kukavica, ozkolistni munec, navadni ka\xc4\x8dji jezik ter ve\xc4\x8d vrst \xc5\xa1a\xc5\xa1ev in lo\xc4\x8dij.\n_START_SECTION_\nDRU\xc5\xbdBENE ZNA\xc4\x8cILNOSTI\n_START_PARAGRAPH_\nBel\xc4\x8dji Vrh je dokaj poseljeno naselje. V njem \xc5\xbeivi kar 91 ljudi. Po starosti prevladuje srednja generacija. Ljudje, ki \xc5\xbeivijo na Bel\xc4\x8djem vrhu so ve\xc4\x8dinoma zaposleni v industrijah v bli\xc5\xbenjem\xc2\xa0 mestu \xc4\x8crnomelj. Ukvarjajo se tudi s storitvami in kmetijstvom. Za kmetijstvo so zna\xc4\x8dilne \xc5\xa1tiri smeri in sicer \xc5\xbeivinoreja, poljedelstvo, vinogradni\xc5\xa1tvo in gozdarstvo. Bel\xc4\x8dji Vrh je gru\xc4\x8dasto naselje. Za tak\xc5\xa1no naselje je zna\xc4\x8dilno da so hi\xc5\xa1e nepravilno razporejene v eno ali ve\xc4\x8d med seboj povezanih skupin._NEWLINE_Na za\xc4\x8detku naselja stoji cerkev sv. Helene. Cerkev sv. Helene je danes na zunaj enotna stavba s pravokotno ladjo, tristransko zaklju\xc4\x8denim prezbiterijem na vzhodni strani, zakristijo in zvonikom sredi zahodne fasade. Cerkev je bila obnovljena leta 2009. Prenovljena je bila fasada, tla, oltar. V notranjosti cerkve so_NEWLINE_odkrili freske, ki jih naj bi naslikal Jo\xc5\xbee Malneri\xc4\x8d leta 1905. Urejeno je bilo tudi elektri\xc4\x8dno zvonjenje. Leta 2010 je cerkva dobila tudi lesene klopi. Sredi vasi stoji spomenik \xc5\xbertvam NOB (Narodna osvobodilna borba).'